11 Απριλίου, 2025

**ΔΕΛΤΙΟ ΤΥΠΟΥ**

###### ΑΠΑΣΧΟΛΗΣΗ ΚΥΒΕΡΝΗΣΗΣ ΑΝΑ ΚΑΤΗΓΟΡΙΑ: ΜΑΡΤΙΟΣ 2025


**Συνολική Απασχόληση: 55.325**

Η απασχόληση στην Κυβέρνηση τον Μάρτιο του 2025 αυξήθηκε κατά 574 άτομα (1,0%) σε σύγκριση με τον αντίστοιχο μήνα του 2024 και ανήλθε στα 55.325 άτομα. Η απασχόληση στη Δημόσια Υπηρεσία παρέμεινε στα ίδια επίπεδα με τον Μάρτιο του 2024, στην Εκπαιδευτική Υπηρεσία αυξήθηκε κατά 3,8%, ενώ στις Δυνάμεις Ασφαλείας η απασχόληση μειώθηκε κατά 0,7%. Για την περίοδο Ιανουαρίου – Μαρτίου 2025 ο μέσος όρος της συνολικής απασχόλησης στην Κυβέρνηση αυξήθηκε κατά 1,0% σε σύγκριση με την αντίστοιχη περίοδο του 2024.

Τον Μάρτιο του 2025 στη Δημόσια Υπηρεσία απασχολούνταν 11.951 μόνιμοι υπάλληλοι, 4.158 εργοδοτούμενοι αορίστου χρόνου (ΕΑΧ), 1.430 εργοδοτούμενοι ορισμένου χρόνου (ΕΟΧ) και 5.659 ωρομίσθιοι. Το μεγαλύτερο ποσοστό υπαλλήλων στη Δημόσια Υπηρεσία το αποτελούσαν οι μόνιμοι υπάλληλοι (51,5%) και το μικρότερο οι ΕΟΧ (6,2%).

Στην Εκπαιδευτική Υπηρεσία απασχολούνταν 12.462 μόνιμοι υπάλληλοι, 948 ΕΑΧ, 4.745 ΕΟΧ και 140 ωρομίσθιοι. Το μεγαλύτερο ποσοστό υπαλλήλων στην Εκπαιδευτική Υπηρεσία το αποτελούσαν οι μόνιμοι υπάλληλοι (68,1%) και το μικρότερο οι ωρομίσθιοι (0,8%).

Στις Δυνάμεις Ασφαλείας απασχολούνταν 8.464 μόνιμοι υπάλληλοι, 4.346 ΕΑΧ, 269 ΕΟΧ και 753 ωρομίσθιοι. Το μεγαλύτερο ποσοστό υπαλλήλων στις Δυνάμεις Ασφαλείας το αποτελούσαν οι μόνιμοι υπάλληλοι (61,2%) και το μικρότερο οι ΕΟΧ (1,9%).



|  |  |  |  |  |  |  |
| --- | --- | --- | --- | --- | --- | --- |
| **Πίνακας** |  |  |  |  |  |  |
| **Κατηγορία Προσωπικού** | | **Αριθμός Ατόμων** | |  | **Μεταβολές (%)** | |
| **Μάρτιος**  **2024** | **Μάρτιος**  **2025** |  | **Μαρ 25/**  **Μαρ 24** | **Ιαν - Μαρ 25/**  **Ιαν - Μαρ 24** |
| **Δημόσια**  **Υπηρεσία** | **Σύνολο** | **23.208** | **23.198** |  | **0,0** | **0,2** |
| Μόνιμοι | 12.013 | 11.951 |  | -0,5 | 0,0 |
| Εργοδοτούμενοι Αορίστου Χρόνου (ΕΑΧ) | 4.269 | 4.158 |  | -2,6 | -2,5 |
| Εργοδοτούμενοι Ορισμένου Χρόνου (ΕΟΧ) | 1.289 | 1.430 |  | 10,9 | 12,7 |
| Ωρομίσθιο Προσωπικό | 5.637 | 5.659 |  | 0,4 | -0,2 |
| **Εκπαιδευτική Υπηρεσία** | **Σύνολο** | **17.617** | **18.295** |  | **3,8** | **3,7** |
| Μόνιμοι | 11.880 | 12.462 |  | 4,9 | 4,8 |
| Εργοδοτούμενοι Αορίστου Χρόνου (ΕΑΧ) | 1.184 | 948 |  | -19,9 | -20,0 |
| Εργοδοτούμενοι Ορισμένου Χρόνου (ΕΟΧ) | 4.401 | 4.745 |  | 7,8 | 7,4 |
| Ωρομίσθιο Προσωπικό | 152 | 140 |  | -7,9 | -8,4 |
| **Δυνάμεις Ασφαλείας** | **Σύνολο** | **13.926** | **13.832** |  | **-0,7** | **-1,0** |
| Μόνιμοι | 8.190 | 8.464 |  | 3,3 | 2,4 |
| Εργοδοτούμενοι Αορίστου Χρόνου (ΕΑΧ) | 4.689 | 4.346 |  | -7,3 | -7,5 |
| Εργοδοτούμενοι Ορισμένου Χρόνου (ΕΟΧ) | 300 | 269 |  | -10,3 | 3,5 |
| Ωρομίσθιο Προσωπικό | 747 | 753 |  | 0,8 | 0,6 |
| **Σύνολο** | **Σύνολο** | **54.751** | **55.325** |  | **1,0** | **1,0** |
|  | Μόνιμοι | 32.083 | 32.877 |  | 2,5 | 2,4 |
|  | Εργοδοτούμενοι Αορίστου Χρόνου (ΕΑΧ) | 10.142 | 9.452 |  | -6,8 | -6,9 |
|  | Εργοδοτούμενοι Ορισμένου Χρόνου (ΕΟΧ) | 5.990 | 6.444 |  | 7,6 | 8,4 |
|  | Ωρομίσθιο Προσωπικό | 6.536 | 6.552 |  | 0,2 | -0,3 |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Κάλυψη Στοιχείων**

Στην απασχόληση της Κυβέρνησης περιλαμβάνονται: η Δημόσια Υπηρεσία, η Εκπαιδευτική Υπηρεσία και οι Δυνάμεις Ασφαλείας. Στη Δημόσια Υπηρεσία περιλαμβάνονται οι υπάλληλοι των Υπουργείων, Τμημάτων και Υπηρεσιών. Στην Εκπαιδευτική Υπηρεσία περιλαμβάνονται οι υπάλληλοι που υπηρετούν στις σχολικές μονάδες καθώς και το προσωπικό του Κέντρου Παραγωγικότητας και του Ανώτερου Ξενοδοχειακού Ινστιτούτου. Στις Δυνάμεις Ασφαλείας περιλαμβάνονται: η Αστυνομία, η Πυροσβεστική Υπηρεσία και η Εθνική Φρουρά. Και στις τρεις κατηγορίες οι υπάλληλοι διαχωρίζονται σε μόνιμους, εργοδοτούμενους αορίστου και ορισμένου χρόνου και ωρομίσθιο προσωπικό (τακτικό, έκτακτο και εποχικό).

Στα στοιχεία δεν περιλαμβάνονται τα Μέλη της Βουλής των Αντιπροσώπων (Βουλευτές και Εκπρόσωποι Θρησκευτικών Ομάδων).

**Πηγή Στοιχείων**

Πηγή των στοιχείων για την απασχόληση στην Κυβέρνηση είναι το Γενικό Λογιστήριο της Δημοκρατίας. Τα στοιχεία αφορούν σε άτομα τα οποία πληρώθηκαν τον συγκεκριμένο μήνα ανεξαρτήτως της περιόδου και της διάρκειας απασχόλησης.

**Διακοπή στη Χρονοσειρά**

Από τον Ιανουάριο του 2024 καταργήθηκε ο διαχωρισμός σε μόνιμο και έκτακτο προσωπικό. Η Στατιστική Υπηρεσία έχει αναπροσαρμόσει τη διάρθρωση του κυβερνητικού προσωπικού σε μόνιμους, εργοδοτούμενους αορίστου χρόνου (ΕΑΧ), εργοδοτούμενους ορισμένου χρόνου (ΕΟΧ) και ωρομίσθιο προσωπικό. Συνεπώς, υπάρχει διακοπή στη χρονοσειρά και τα στοιχεία δεν είναι συγκρίσιμα με τα στοιχεία των προηγούμενων μηνών.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Αγορά Εργασίας](https://www.cystat.gov.cy/el/SubthemeStatistics?s=43)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Labour%20Market__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=43) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2255)

*Επικοινωνία*

Μαρία Κκουσιή: Τηλ:+357-22602235, Ηλ. Ταχ.: [mkkoushi@cystat.mof.gov.cy](mailto:mkkoushi@cystat.mof.gov.cy)